b'\n_START_ARTICLE_\nRousova kapela, Beltinci\n_START_SECTION_\nOpis\n_START_PARAGRAPH_\nZgrajena je bila leta 1907 v \xc4\x8dast lur\xc5\xa1ki Materi bo\xc5\xbeji in blagoslovljena leto kasneje. Kapela iz prve tretjine 20. stol. z neoromanskimi arkadnimi venci ima zvonik na \xc4\x8delni strani. Zvonik s koni\xc4\x8dato streho je pomaknjen nekoliko izven vhodne fasade. V zvoniku je 120 kg te\xc5\xbeak zvon, narejen v Ljubljani. V kapeli je pro\xc5\xa1\xc4\x8denje vsako prvo nedeljo v oktobru.'